Berger deltok i sine første olympiske vinterleker i Vinter-OL 2010 i Vancouver. Her var han tatt ut både i skiskyting og langrenn. I skiskytingens sprint kom han på 46.-plass, og i den påfølgende jaktstarten gikk han seg opp til 23.-plass. Lars Berger gikk den tredje etappen i 4 × 10 km stafett i langrenn og vant sølv med det norske laget. I tillegg til Berger bestod stafettlaget av Martin Johnsrud Sundby (1. etappe), Odd-Bjørn Hjelmeset (2. etappe) og Petter Northug (4. etappe).